ฮั่งเส็งปิดบวก 17.11 จุด นลท.คลายวิตกเกาหลีเหนือ
ฮั่งเส็งปิดบวก 17.11 จุด นลท.คลายวิตกเกาหลีเหนือ
12 ก.ย. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งเพิ่มขึ้น 17.11 จุด หรือ 0.06% ปิดวันนี้ที่ 27,972.24 จุด เนื่องจากนักลงทุนคลายความกังวลเกี่ยวกับสถานการณ์ในคาบสมุทรเกาหลี ภายหลังจากที่คณะมนตรีความมั่นคงแห่งสหประชาชาติ (UNSC) ได้ลงมติให้คว่ำบาตรเกาหลีเหนือซึ่งรุนแรงน้อยกว่ามาตรการที่สหรัฐได้เสนอในเบื้องต้น
ขณะเดียวกัน นักลงทุนต่างจับตาข้อมูลเศรษฐกิจที่สำคัญของสหรัฐในสัปดาห์นี้ ซึ่งได้แก่ ดัชนีความเชื่อมั่นธุรกิจขนาดย่อมเดือนส.ค. โดย NFIB, ดัชนีราคาผู้ผลิต (PPI) เดือนส.ค., จำนวนผู้ขอรับสวัสดิการว่างงานรายสัปดาห์, อัตราเงินเฟ้อเดือนส.ค., ยอดค้าปลีกเดือนส.ค., การผลิตภาคอุตสาหกรรม-อัตราการใช้กำลังการผลิตเดือนส.ค., สต็อกสินค้าคงคลังภาคธุรกิจเดือนก.ค. และความเชื่อมั่นผู้บริโภคเบื้องต้นเดือนก.ย.จากมหาวิทยาลัยมิชิแกน